ایران کی بری فوج کی اقتدار 99 نامی فوجی مشقوں کا آغاز

اسلامی جمہوریہ ایران کی بری فوج کی اقتدار 99 نامی فوجی مشقوں کا مکران کے سواحل پر آغاز ہوگیا ہے۔

خبر کا کوڈ: 4148

تاریخ: 19 January 2021 - 11:30

مقدس دفاع نیوز ایجنسی کی رپورٹ کے مطابق اسلامی جمہوریہ ایران کی بری فوج کی اقتدار 99 نامی فوجی مشقوں کا مکران کے سواحل پر آغاز ہوگیا ہے۔

ایران کی مسلح افواج کے سربراہ میجر جنرل سید عبدالرحیم موسوی ، بری فوج کے کمانڈر بریگیڈئر کیومرث حیدری اور دیگر اعلی فوجی حکام  کی موجودگی میں اقتدار 99 نامی فوجی مشقوں کا آغاز ہوگیا ہے۔ ان مشقوں کے دوران خطرات کے مقابلے میں  بری فوج کی دفاعی صلاحیتوں اور مہارتوں کا جائزہ لیا جائےگا۔ بری فوج کی مشقوں میں شیراز ایئر بورن بریگیڈز ، اسپیشل فورسز ، ریپڈ ری ایکشن اور ایئر فورس کے اہلکار بھی حصہ لے رہے ہیں۔ اقتدار 99 نامی مشقوں میں فوجیوں کو ملک کے دیگر علاقوں سے فوری طور پر ماموریت کے علاقوں میں منتقل کرنے کا تجربہ بھی کیا جائےگا۔